《题秋浦亭》
宋代·陈舜俞

牢落真秋浦，江山滞客舟。
身同雁南去，心似水东流。
鸥鸟荒烟里，渔人古渡头。
只因山色好，来上九华楼。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。